גיטרה חדישה
בן המלך הצעיר ; היה מכור לרוק'נרול, ; אבל לשיר ולנגן ; הוא לא היה יכול. ; לא היה לו חוש קצב, ; לא הייתה לו שמיעה, ; לבן המלך הצעיר ; הייתה פשוט בעיה. ; יום בהיר אחד הגיעו ; לביקור בארמון ; שני נוכלים שהודיעו: ; יש פתרון! ; בן המלך הזמין אותם ; מיד לפגישה, ; הם הציגו בפניו: ; גיטרה חדישה. ; גיטרה משובחת, ; המילה האחרונה, ; זה הצליל הכי הכי ; הכי באופנה. ; גיטרה מצוינת ; ללא מיתרים, ; שמנגנת מעצמה ; צלילים נהדרים. ; את הצלילים האלה ; לא כולם שומעים. ; הצלילים מיועדים ; לאנשים חכמים. ; טיפש מוחלט ; לא ישמע דבר. ; הגיטרה הזאת ; היא ממש אוצר. ; בן המלך היה ; יושב ומנגן שעות, ; וכל המשרתים, ; וכל המשרתות, ; עמדו והקשיבו ; לשתיקה העמוקה, ; וכולם ציינו ; שזאת פשוט צעקה. ; השמועה התפשטה ; כמו אש בשדה קוצים, ; תוך שבוע הוקם ; מועדון מעריצים. ; המבקרים נשבעו ; כל אחד לפי התור: ; גיטריסט זמר כזה, ; נולד אחד בדור! ; את הצלילים האלה... ; בשיר השני ; כבר הדליקו נרות, ; ושתקו את השיר ; בעיניים דומעות. ; רק סדרן זקן אחד ; שעמד במעבר, ; צעק פתאום: ; אני לא שומע שום דבר! ; "תסתום ת'פה יא סבא!" ; התנפלו עליו. ; "תעוף מפה סנילי!" ; צעקו עליו, ; והוא ניסה להצטדק: ; "זאת כנראה טעות!" ; אבל שומרי הראש ; סילקו אותו משם באלימות. ; את הצלילים האלה... ; את הצלילים האלה ; לא כולם שומעים. ; הצלילים מיועדים ; לצעירים חכמים. ; טיפש מוחלט ; לא ישמע דבר. ; תשמע, יא סבא, ; זמנך עבר!; 